text: Bekymrede miner i Horsens
  27 maj 2011 kl. 04.43
  Vejrudsigterne har været studeret nøje i den sidste uge i Horsens. Og til morgen er optimisme vendt til mere bekymrede miner, for der er udsigt til regnbyger under karetturen.
  - Vi har virkelige studeret vejrudsigterne i løbet af ugen, fortæller kommunikationschef Lars Bjørn Petersen til TV SYD. Først på ugen så de meget dårlige ud, men i dag (torsdag) lysner det lidt.
  Fredag morgen vågnede Horsens dog op til regnvejr. Og prognosen i Byvejret lover regnbyger frem til middag. Altså mens regentparret skal køre fra havnen til rådhuset i åben karet....
  TV SYD følger hele dagen i Horsens - både på tv (med direkte udsendelse kl. 12.10 og 16.03) og på nettet her. Det vil ske med direkte transmissioner, når der sker noget....
  TV SYD har i dagens anledning flyttet en del af sin web-redaktion til Horsens. Det meste af dagen vil redaktionen være at finde i rådhusets forhal.
  